આમિર ખાને અમને એક વખત કહ્યું હતું કે તે જ્યારે સ્ક્રિપ્ટ વાંચતો કે સાંભળતો હોય છે ત્યારે હવે પછી શું થશે એ જાણવાની જ ઉત્કંઠા તેને હોય છે. અન્ય બાબતો ઉપરાંત હવે શું થશે એ સવાલ પણ સ્ક્રિપ્ટ વાંચતી કે સાંભળતી વખતે આમિરના દિમાગમાં થતો રહે તો સ્ક્રિપ્ટ તેને પસંદ પડે છે. હું આ વાત શા માટે જણાવી રહ્યો છું? સાચું કહું તો ‘દંગલ’નું ટ્રેલર તમે જોયું હશે તો આ ફિલ્મમાં શું બનવાનું છે એ તમે બરાબર જાણી શકશો. એ દૃષ્ટિએ આ ફિલ્મ મહિલા સશક્તિકરણની છે. આ ફિલ્મમાં ભારતમાં મહિલાઓ સંબંધી સૌથી નીચા સૂચકાંકો ધરાવતા ગ્રામીણ હરિયાણાનું બૅકગ્રાઉન્ડ હોવાને કારણે ફિલ્મનું વિષયવસ્તુ વધારે રસપ્રદ અને સમયસરનું બને છે. બાત ખતમ.